section_heading: Potpuna virtualizacija
paragraph_text: Računalo odnosno poslužitelj na kojem hipervizor pokreće jedan ili više virtualnih računala naziva se host stroj (engl. host), a svaki virtualni stroj naziva se gost (engl. guest) stroj. Hipervizor pokreće gostujuće operativne sustave s virtualnom operativnom platformom i upravlja izvođenjem gostujućih operativnih sustava. Za razliku od emulatora, gost (unutar virtualnog računala) izvršava većinu instrukcija na izvornom hardveru (ako to hardver podržava). Višestruke instance različitih operativnih sustava mogu dijeliti virtualizirane hardverske resurse: na primjer, instance Linuxa, Windowsa i macOS-a mogu se sve izvoditi na jednom fizičkom računalu ili poslužitelju.